Danmark - med flere nordjyder på isen - fik en skidt start på A-VM i Tyskland.

Winnipeg Jets-spilleren Nikolaj Ehelers havde flere muligheder for at score mod Letland, men nordjyderne og det danske landshold tabte 0-3 i VM-åbningskampen i Köln. Danskerne gik ind til tredje periode kun bagud med 0-1, men trods muligheder til blandt andre Ehlers blev det et klart dansk nederlag i nøglekampen mod letterne. Frustrationerne var tydelige mod slutningen af kampen, hvor det blev til flere danske udvisninger. Nikolaj Ehlers blev blandt andet udvist for en slashing på letternes målmand. Der var også nordjysk islæt til kampen i form af Aalborg Pirates-spilleren Julian Jakobsen og Frederikshavn White Hawks-spilleren Mathias Bau Hansen. Danskernes næste kamp er søndag mod USA.